Folketing
2000-03-28

Jeg synes, det var interessante ting, som fru Mariann Fischer Boel havde fundet frem til og rørte ved, nemlig spørgsmålet om fiskerihavnene. Vi ved jo alle sammen, at der foregår store omvæltninger for statshavnene, når de måske bliver selvstændige. Når jeg siger måske, så er det jo, fordi vi jo ikke ved, hvordan tingene kommer til at se ud. Men der er jo netop lagt op til, at den modernisering, som kan være nødvendig, kan dette lovforslag bruges til. På samme måde med den ramme, som der nu er afsat. Dér har fru Mariann Fischer Boel fuldstændig ret i, at det beløb, der skal afsættes til den hjemlige danske finansiering, jo er noget, der skal foretages i forbindelse med finansloven og den afvejning, der skal være for denne. Og dér ved fru Mariann Fischer Boel jo også, det behøver man altså ikke at være fiskeripolitisk ordfører for at vide, at ved de forhandlinger, som man har haft omkring finansloven, skal de partier, der står bag, have den fornødne forståelse. Det var i første omfang det. Jeg kan se, at den røde lampe lyser, så jeg må hellere holde mig til det.